तीन सरपंच, एक जनपद सदस्य चुने, जुलूस िनकला
बछामा से जिला पंचायत अध्यक्ष शिवचरण पटेल के बेटे इंद्रपाल पटेल, कलूमर से वंदना एवं फुटेराकलां से उर्मिला सरपंच निर्वाचित,
कड़ी सुरक्षा के बीच तहसील मुख्यालयों पर हुई मतगणना
भास्कर संवाददाता। दमोह
जिले की तीन पंचायतों व एक जनपद सदस्य के उपचुनाव के परिणाम शनिवार काे घोषित कर दिए गए हैं। हटा के निर्वाचन क्रमांक 13 रनेह एवं ग्राम पंचायत क्षेत्र बछामा के चुनाव परिणाम रिटर्निंग आफीसर नंदलाल सामरथ एवं तहसीलदार एलके खरे द्वारा घोषित किए गए। चुनावी मैदान में उतरे उम्मीदवारों के सरपंच पद और जनपद सदस्य के चेहरे सामने आए। बछामा के दिलचस्प मुकाबले में जिला पंचायत अध्यक्ष शिवचरण पटेल के इंद्रपाल पटेल ने 440 मत प्राप्त कर अपने प्रतिद्वंदी उम्मीदवार ललता 312 को हरा कर जीत हासिल की। वहीं दूसरी ओर जनपद पंचायत क्षेत्र रनेह में कृष्ण कुमार उर्फ किस्सू कोरी ने 949 मत हासिल कर अपने प्रतिद्वंदी ममता पति घनश्याम 529 एवं सरमन पिता बाबूलाल 185 को शिकस्त देकर बाजी मारी। परिणाम घोषित होने के बाद विजयी प्रत्याशियों ने एक-दूसरे को मिठाईयां बांटकर जुलूस निकाला।
फुटेराकलां से उर्मिला विजयी घोषित:ग्राम फुटेराकलां में सरपंच पद के लिए महिला आदिवासी पांच प्रत्याशी मैदान में उतरे थे। जिसमें से पहले राउंड में सर्वाधिक 288 मत अनीता रानी को, 23 मत उर्मिला, 1 मत केशरबाई, 4 पूजारानी, एक मत माया एवं 4 मत नोटा के रहे। वहीं अंतिम राउंड तक संघर्ष जारी रहा। अंत में उर्मिला पति कमलेश आदिवासी ने 1343 मत प्राप्त कर विजय हासिल की।
उन्होंने अपने निकटतम प्रतिद्वंदी अनीता को 259 मतों से पराजित किया। उनके विजयी होने पर गांव विजयी जुलूस निकाला गया। तहसीलदार एसएस गौर ने बताया कि रविवार की शाम 4 बजे विजयी होने का प्रमाण पत्र दिया जाएगा।
हटा। मतगणना के दौरान इवीएम से वोटों की गिनती करते अधिकारी।
82 मतों से जीतकर बनी कलूमर सरपंच
बनवार। जबेरा तहसील की आदिवासी आरक्षित महिला सीट पर शनिवार को हुई मतगणना में वंदना पति गुड्डा आदिवासी ने 82 मतों से विजय हासिल की। उन्हें 229 मत प्राप्त हुए। जबकि निकटतम प्रतिद्वंदी को मझली बहू पति ब्रजेश को कुल 147 प्राप्त हुए। गौरतलब है कि 22 दिसंबर को हुए उपचुनाव में सरपंच पद के लिए चार महिला प्रत्याशियों के बीच मतदान हुआ। जिसकी मतगणना शनिवार को जबेरा तहसील में निर्वाचन अधिकारी अधिकारी रूपेश सिंघई व सहायक निर्वाचन अधिकारी आरके खरे द्वारा संपन्न कराई गई। निर्वाचित सरपंच वंदना आदिवासी को निर्वाचन अधिकारी ने जीत का प्रमाण प्रदान किया। गौरतलब विगत मार्च माह में कलूमर में निर्वाचित महिला सरपंच की एक सड़क दुर्घटना में मौत होने के कारण सरपंच पद 7 माह से खाली पड़ा था। जिस पर उपचुनाव के द्वारा सरपंच निर्वाचित हुई हैं। सरपंच पद के चार महिला प्रत्याशियों के लिए मतदान हुआ था, जिसमें प्रभारी सरपंच रहीं वंदना सिंह सरपंच पद के लिए मतदाताओं ने विश्वास जताया
bho_Deva hin_Deva awa_Deva bho_Deva hin_Deva hin_Deva hin_Deva bho_Deva awa_Deva hin_Deva